b'\n_START_ARTICLE_\nR\xc5\xabg\xc5\xa1tis\n_START_SECTION_\nAnkstyvasis\n_START_PARAGRAPH_\nR\xc5\xabg\xc5\xa1ties s\xc4\x85vok\xc4\x85 chemijoje pirmasis pavartojo Robertas Boilis dar prie\xc5\xa1 flogistono teoremos atsiradim\xc4\x85. R\xc5\xabg\xc5\xa1tis tais laikais nustatin\xc4\x97jo pagal tiesioginius j\xc5\xb3 savybi\xc5\xb3 steb\xc4\x97jimus. R\xc5\xabg\xc5\xa1timis vadino vandenilio turin\xc4\x8dius junginius, kurie reaguodami su metalais, i\xc5\xa1skirdavo vandenil\xc4\xaf, buvo r\xc5\xabg\xc5\xa1t\xc5\xabs ir nuo kuri\xc5\xb3 paraudonuodavo lakmusas.\n_START_SECTION_\nPagal Arenij\xc5\xb3\n_START_PARAGRAPH_\nAtradus elektrolitin\xc4\x99 disociacij\xc4\x85 teko per\xc5\xbei\xc5\xabr\xc4\x97ti s\xc4\x85vokas. Nauj\xc4\x85 r\xc5\xabg\xc5\xa1\xc4\x8di\xc5\xb3 apibr\xc4\x97\xc5\xbeim\xc4\x85, atsi\xc5\xbevelgdamas \xc4\xaf jungini\xc5\xb3 elektrolitin\xc4\x99 disociacij\xc4\x85 tirpaluose, pateik\xc4\x97 Svant\xc4\x97 Arenijus. Pagal Arenij\xc5\xb3 r\xc5\xabg\xc5\xa1tis\xc2\xa0\xe2\x80\x93 med\xc5\xbeiaga sudaryta i\xc5\xa1 vandenilio jon\xc5\xb3 katijon\xc5\xb3 ir r\xc5\xabg\xc5\xa1ties liekanos anijon\xc5\xb3, kuri vandeniniame tirpale jonizuojasi, susidarant vandenilio jonui ir r\xc5\xabg\xc5\xa1ties liekanos anijonui. O baz\xc4\x97s tai med\xc5\xbeiagos kurios vandeniniame tirpale jonizuojasi \xc4\xaf OH\xe2\x81\xbb anijon\xc4\x85 ir katijon\xc4\x85. Pagal \xc5\xa1\xc4\xaf apibr\xc4\x97\xc5\xbeim\xc4\x85 prie r\xc5\xabg\xc5\xa1\xc4\x8di\xc5\xb3 priskiriamos med\xc5\xbeiagos: HCl, H\xe2\x82\x82SO\xe2\x82\x84, HNO\xe2\x82\x83. O prie bazi\xc5\xb3 priskiriama NaOH, KOH. Da\xc5\xbenai tokie junginiai vadinami: \xe2\x80\x9eklasikin\xc4\x97s r\xc5\xabg\xc5\xa1tys\xe2\x80\x9c ir \xe2\x80\x9eklasikin\xc4\x97s baz\xc4\x97s\xe2\x80\x9c. Toks apibr\xc4\x97\xc5\xbeimas nepaai\xc5\xa1kina netirpi\xc5\xb3 jungini\xc5\xb3 arba toki\xc5\xb3 jungini\xc5\xb3 kaip NH\xe2\x82\x83 r\xc5\xabg\xc5\xa1tini\xc5\xb3 ar bazini\xc5\xb3 savybi\xc5\xb3.\n_START_SECTION_\nPagal Brionsted\xc4\x85\n_START_PARAGRAPH_\nPagal Lourio ir Brionstedo teorij\xc4\x85: r\xc5\xabg\xc5\xa1tis\xc2\xa0\xe2\x80\x93 tai med\xc5\xbeiaga, galinti atiduoti vien\xc4\x85 ar kelis protonus (vandenilio katijonus), kitaip tariant r\xc5\xabg\xc5\xa1tis\xc2\xa0\xe2\x80\x93 tai proton\xc5\xb3 donoras, baz\xc4\x97\xc2\xa0\xe2\x80\x93 tai proton\xc5\xb3 akceptorius._NEWLINE_Toks apibr\xc4\x97\xc5\xbeimas paai\xc5\xa1kina ir klasikini\xc5\xb3 r\xc5\xabg\xc5\xa1\xc4\x8di\xc5\xb3 bei bazi\xc5\xb3 reakcijas, ir tokias reakcijas kaip:_NEWLINE_NH\xe2\x82\x83(d) + HCl(d) \xe2\x86\x92 NH\xe2\x82\x84Cl(k)_NEWLINE_Be to, Brionstedas atkreipia d\xc4\x97mes\xc4\xaf \xc4\xaf tirpiklio\xc2\xa0\xe2\x80\x93 vandens\xc2\xa0\xe2\x80\x93 svarb\xc4\x85 tokiose reakcijose ir pradeda naudoti oksonio jono (H\xe2\x82\x83O\xe2\x81\xba) s\xc4\x85vok\xc4\x85._NEWLINE_Brionstedo apibr\xc4\x97\xc5\xbeimas platesnis. Tai, kad reakcijoje nedalyvauja nei nei vanduo, nei OH\xe2\x81\xbb, netrukdo apibr\xc4\x97\xc5\xbeti \xc5\xa1i\xc4\x85 reakcij\xc4\x85 kaip r\xc5\xabg\xc5\xa1ties\xc2\xa0\xe2\x80\x93 baz\xc4\x97s reakcij\xc4\x85.\n_START_SECTION_\nPagal Liuis\xc4\x85\n_START_PARAGRAPH_\nPagal Liuis\xc4\x85 r\xc5\xabg\xc5\xa1tis\xc2\xa0\xe2\x80\x93 elektron\xc5\xb3 poros aceptorius, o baz\xc4\x97\xc2\xa0\xe2\x80\x93 elektron\xc5\xb3 poros donoras. Junginiai, kurie atitinka tik tok\xc4\xaf apibr\xc4\x97\xc5\xbeim\xc4\x85, bet ne ankstesnius, vadinami Liuiso r\xc5\xabg\xc5\xa1timis ir Liuiso baz\xc4\x97mis. Atitinkamai tai elektrofilai ir nukleofilai organin\xc4\x97je chemijoje._NEWLINE_Esminis skirtumas, kad pagal Luis\xc4\x85 r\xc5\xabg\xc5\xa1ties\xc2\xa0\xe2\x80\x93 baz\xc4\x97s reakcijomis gali b\xc5\xabti pavadintos ir kai kurios reakcijos, kai n\xc4\x97ra perduodami protonai.\n_START_SECTION_\nPavyzd\xc5\xbeiui:\n_START_PARAGRAPH_\nH\xe2\x81\xba + OH\xe2\x81\xbb \xe2\x86\x92 H\xe2\x82\x82O_NEWLINE_H\xe2\x81\xba \xc4\x8dia gauna elektron\xc5\xb3 por\xc4\x85, kuri\xc4\x85 atiduoda OH\xe2\x81\xbb. Taigi H\xe2\x81\xba yra r\xc5\xabg\xc5\xa1tis, o OH\xe2\x81\xbb tai baz\xc4\x97._NEWLINE_F\xe2\x82\x83B(r\xc5\xabg\xc5\xa1tis) + NH\xe2\x82\x83(baz\xc4\x97) \xe2\x86\x92 F\xe2\x82\x83B:NH\xe2\x82\x83_NEWLINE_CO\xe2\x82\x82(d) + H\xe2\x82\x82O \xe2\x86\x92 H\xe2\x82\x82CO\xe2\x82\x83(aq)_NEWLINE_\xc5\xa0itoje reakcijoje vanduo yra baz\xc4\x97._NEWLINE_Pagal Liuis\xc4\x85 prie r\xc5\xabg\xc5\xa1\xc4\x8di\xc5\xb3 priskiriama: AlCl\xe2\x82\x83, F\xe2\x82\x83B, Al\xc2\xb3\xe2\x81\xba, CO\xe2\x82\x82, Cu\xc2\xb2\xe2\x81\xba, prakti\xc5\xa1kai bet kokie kiti teigiami jonai ir daug kit\xc5\xb3 jungini\xc5\xb3.\n_START_SECTION_\nR\xc5\xabg\xc5\xa1tys\n_START_PARAGRAPH_\nacto,_NEWLINE_akrilo,_NEWLINE_aliuminio fluorovandenilio,_NEWLINE_amino,_NEWLINE_\xcf\x89 aminokaprono,_NEWLINE_anglies,_NEWLINE_askorbo,_NEWLINE_asparagino,_NEWLINE_Asparto r\xc5\xabg\xc5\xa1tis,_NEWLINE_Aspirinas (Acetilsalicilo r\xc5\xabg\xc5\xa1tis),_NEWLINE_azoto,_NEWLINE_benzoin\xc4\x97,_NEWLINE_cinamonochloracto,_NEWLINE_chromo,_NEWLINE_dezoksiribonukleino (DNR),_NEWLINE_diamino,_NEWLINE_druskos,_NEWLINE_fosforo,_NEWLINE_fumaro,_NEWLINE_gele\xc5\xbeies,_NEWLINE_glioksilo,_NEWLINE_glutamo,_NEWLINE_hipofosfitin\xc4\x97,_NEWLINE_karbonin\xc4\x97,_NEWLINE_Niacinas (nikotino r\xc5\xabg\xc5\xa1tis),_NEWLINE_nitritin\xc4\x97,_NEWLINE_oksalo,_NEWLINE_palmitino,_NEWLINE_perchloro,_NEWLINE_pieno,_NEWLINE_propiono,_NEWLINE_ribonukleino (RNR),_NEWLINE_ribonukleino informacin\xc4\x97 (iRNR),_NEWLINE_ribonukleino ribosomin\xc4\x97 (rRNR),_NEWLINE_ribonukleino transportin\xc4\x97 (tRNR),_NEWLINE_sieros,_NEWLINE_skruzd\xc5\xbei\xc5\xb3,_NEWLINE_stearino,_NEWLINE_sviesto,_NEWLINE_teraftalio,_NEWLINE_tiosieros,_NEWLINE_vandenilio cianido,_NEWLINE_vandenilio fluorido,_NEWLINE_vandenilio heksafluoro'